(§. 15. Fig. 7.) 
ALOE LONGIARISTATA Scliult. 
ALOE longiaristata; subacaulis, foliis numerosissimis rosulato-multifariis subcarnosis 
albo-echinatis anguste lanceolatis attenuatis in aristam longam exeuntibus, scapo basi 
nudo, floribus longissime pedicellatis, pedicellis patentissimis. 
A. ari st at a; foliis lorato-acuminatis, gracilibus numerosissimis, arista longa finientibus. 
Haw. Phil. May. et Jouru. 1825. Octob• p. 280. 
A. longiaristata ; schutt. syst. 7. p. 684:. 
RADIX cglindracea, crassa, fibrosa. 
CAULIS nullus, aut aetate brevissimus. 
FOLIA rosulato-multifaria, numerosissima, confertissima, adscendentia, superne 
recurvula, poli. 3 longa absque arista, et lin. 6 medio lata basin versus paulo angustiora, 
attenuata, triquetra ; cuspidata, et in aristam flexuosam scariosam, primo albidissimam et dein 
fulvo coloratam, 6-9 lineas longam exeuntia, parum carnosida, inferne subherbacea, integer¬ 
rima supra plano-convexiuscula laevia, imo apice solum linea media subtuberculata, subtus 
convexiuscula striata, oblique carinulata, a medio ad apicem subserialiler echinato-aculeata 
et ad margines carinamque aculeis instructa paulo validioribus, conferiis, niveis, subcartilagineis. 
PEDUNCULUS flor alis seu scapus simplex, erectus, sesquipedalis et ultra, livide 
viridis, crassitie pennae cygneae, teres; ima basi incrassatus et subangulatus, ad 2 / 3 nudus, 
superne solum bracteis sterilibus quibusdam parvulis, acuminatis, vix semiamplexicaulibus, 
virescentibus, instructus. 
FLORES in racemum patentissimum dispositi, longissime pedicellati ; pedicellis sub 
antliesi horizontaliter expansis, et post anthesin suberectis, miniatis, basi bracteola parvula 
suffultis. 
PERIANTHIUM lin. 13-16 longum, basi gibboso-obclavatum, superne ventricosum, 
profunde sex fidum, laciniis in tubum incurvatum ac trigonum conniventibus, superioribus 
miniatis, inferioribus lutescentibus, linea viridi notatis, apice obtusis recurvulis latitudine 
subaequalibus. 
STAMINA perianthii tubum aequantia aut parum exserta, alternatim inaequalia. 
Filamenta incurvata subulato-filiformia, alba. Antherae laterales, croceae. 
PISTILLUM. Ovarium cylindraceo-trigonum. Stylus filamentis paulo longior, 
subulato-filiformis. Stigma inconspicuum. 
CAPSULAM maturam non vidi. 
Habitat in Prom. b. spei. Floret aestate. 
Observ. Dom. Bowie hanc plantam annum versus 1824 a Promontorio bonae spei in Angliam 
advexit, et Cl. Haworth eam sub nomine A. aristatae (aliae speciei attamen jam 
tributo) descripsit. Mutavit Cl. Schultes nomen liujusce praesingularis plantae 
quae evidenter ad Sectionem Echinatarum pertinet, sed cujus locus in Sectione haud 
facile decernendus est. Cl. Haworth eum prope A. tuberculatam suam (echinatam 
fi. minorem Nob.J tribuit, ad quam revera A. longiaristata foliis omnibus radicalibus 
et albo-echinatis primo intuitu valde respicit; sed aliis gravioribus characteribus ex 
inflorescentia et caule florali basi nudo sumptis, multo magis ad A. virentem accedere 
videtur. Per aliquot annos jam in horto culta nondum soboles produxit, nec semina 
maturavit. 
